  Анжелика Тихонова корреспондент Удмуртилэн тӧроез Александр Бречалов Россиысь спортъя министрен Павел Колобковен пумиськылӥз. Со сярысь федерал удысэтлэн пресс-службаез ивортэ. Кивалтӥсьёс Удмуртиын спортъя федерал ужъюрт, выль спортъогъетъёс пуктыны луонлыкъёс, кун но ужбергатон ласянь валче вылысь ӵектосъёс сярысь вераськизы. Шумпотыса пусъёно, Удмуртиын спорт, ӵошатсконъёсын сӧзнэт азинско, выль спортогъетъёс пуктӥсько шуыса. Улон ӟечлыкез будэтонын спортлэсь, спортэ инвестициослэсь интызэс ми туж ӟеч валаськом Павел Колобков, Россиысь спортъя министрПавел Колобков 2024-тӥ арозь спортэн но физкультураен выронэ 55 процентсэ калыкез кысконо шуыса пусйиз. Александр Бречаловлэн верамезъя, Росси азьмуртлэн Косэтаз пусъем ужпумъёсты быдэстыны 2019-тӥ арын Удмуртия котькулэсь трос коньдон басьтӥз - ӝыны миллиард манет котыр.  Коньдон лэсьтӥськонэ кутӥське, Вотка карын ми йӧ дворец пуктӥськом, куас базаос, куд-ог объектъёсты выльдӥськом. Огъяосси но калыккуспо ӵошатсконъёсты ортчытонын Спортъя министерстволэн дурбасьтэмез милемлы туж кулэ. Туэ Ижкарын юниоръёс пӧлын дзюдоя Европалэн Чемпионатэз ортчытӥське. Толсуре биатлонъя валтӥсь ӵошатсконъёслы – «Ижкар винтовкалы» - 50 ар тырмонэз пусъём Александр Бречалов, Удмуртилэн тӧроезСо сяна тӧро пусйиз, спорт инфраструктурае инвестициос нимысьтыз выт тырон радлыкез кулэ каро шуыса, та ласянь спортъя министрен малпанъёссы тупало. Ми сое экономикаез сямен ум эскериське, мерлыко удысэз азинтон шуыса учкиськом, со экономикалы азьланяз пайдалык вайыны быгатоз Александр Бречалов, Удмуртилэн тӧроез Тегъёс: Спорт Москва Удмуртия спортъяминистерство АлександрБречалов  